**Megbízási szerződés**

**Felnőtt/gyermek háziorvosi tevékenységre**

**egységes szerkezetben**

Mely létrejött **Köveskál** Község Önkormányzata 8274 Köveskál, Fő u. 10. (képviseli: Sebestyén Zoltán polgármester), **Mindszentkálla** Község Önkormányzata 8282 Mindszentkálla, Petőfi u. 13. (képviseli: Keszler Gyula polgármester), Szentbékkálla Község Önkormányzata 8281 Szentbékkálla, Kossuth u. 11. (képviseli: Sárvári Attila polgármester), **Balatonhenye** Község Önkormányzata 8275 Balatonhenye, Kossuth u. 54. (képviseli: Szalai István polgármester), **Monoszló** Község Önkormányzata 8273 Monoszló, Fő u. 40. (képviseli: Simon György polgármester), mint megbízók ( továbbiakban: Megbízók) és

Szent Vendel Egészségügyi és Szolgáltató Betéti Társaság (8253 Révfülöp, Petőfi utca 78.; képviseli: dr. Rothstädter Ágnes, ügyvezető, mint vállalkozó (továbbiakban: vállalkozó) között az alábbi napon az alábbi feltételekkel

1. Köveskál, Balatonhenye, Mindszentkálla, Szentbékkálla és Monoszló Község Önkormányzata háziorvosi szolgálatuk vonatkozásában az önkormányzatoknak a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4) pontjában foglalt feladatainak feladatátvállalásával megbízza a vállalkozót, aki a megbízást elfogadja.

A személyes közreműködésre, ellátásra köteles orvos: Dr Rothstädter Ágnes, háziorvos (ONYI szám: 47124).

Praxisjoggal érintett körzet meghatározása:

Balatonhenye község,

Köveskál község,

Mindszentkálla község,

Monoszló község,

Szentbékkálla község.

1. Megbízók megbízzák a vállalkozót azzal, hogy a vonatkozó jogszabályi, szakmai, etikai előírásoknak megfelelően részükre folyamatos, területi ellátási kötelezettséget biztosító felnőtt/gyermek háziorvosi szolgálatot működtessen a megbízók községeinek területén.

Ennek keretében Vállalkozó részletezett feladatai különösen:

2.1) Háziorvosi rendelés munkanapokon a rendelési időben megbízó településeken a rendelőkben az alábbiak szerint heti 20 óra rendelési időben:

RENDELÉSI IDŐ

|  |  |  |
| --- | --- | --- |
| KÖVESKÁL | Hétfő | 9:00 – 12:00 |
|  | Kedd | 12:00 – 13:00 (prevenciós rendelés, tanácsadás,  csecsemőoltás)  13: 00 - 16: 00 |
|  | Szerda  Csütörtök | 11:00 – 13:00 (prevenciós rendelés)  9: 00 – 12:00 |
|  | Péntek | 8:00 – 10:00  10:00 – 11: 00 (prevenciós rendelés) |
| BALATONHENYE | Hétfő | 12:00 – 13:00 |
| MINDSZENTKÁLLA | Szerda | 9:30 – 11:00 |
| SZENTBÉKKÁLLA | Szerda | 8:00 – 9:30 |
| MONOSZLÓ | Csütörtök | 12:00 – 13:00 |

2.2) Terhes- és csecsemő tanácsadás: Köveskál, Fő 23. szám alatt a csecsemő-tanácsadóban a 2. 1. pont rendelési időt meghatározó részében megjelölt időpontban.

2.3) Iskola és óvodai egészségügyi orvosi ellátás: Köveskál, Kővágóörsi u. 2. szám alatti rendelőben, a 2. 1. pont rendelési időt meghatározó részében megjelölt prevenciós rendelések időpontjában.

2.4) Intézeti orvosi ellátás biztosítása a Káli-medence Idősek Otthona Mindszentkálla ellátottjai részére külön szerződésben meghatározottak szerint.

2.5) A rendelési időn túl, szükség esetében, lakáson történő fekvőbeteg ellátás.

2.6) Vállalkozó ellátja a területi ellátási kötelezettséggel járó háziorvosi feladatokat, azaz folyamatosan ellátja a hozzá bejelentett és általa elfogadott biztosítottakat. Ellátja továbbá a rendelési idejében hozzáforduló azon személyeket is, akik heveny megbetegedésük, vagy krónikus betegségük miatt orvosi ellátást igényelnek, és ellátatlanságuk az egészséget károsító vagy a gyógyulást lassító állapotromláshoz vezethet.

2.7) Részvétel a területre, hétközi, hétvégi, munkaszüneti és ünnepnapi időszakra szervezett központi orvosi ellátás biztosításában a Szociális és Egészségügyi Alapellátási Intézet vezetőjének ügyeleti beosztása szerint.

Az Ügyelet helye: Városi Kórház Tapolca, Ady E. u. 1.

Vállalkozó köteles a 2.) pontban meghatározott feladatok ellátásról az egész év folyamán személyesen, vagy távolléte esetén helyettesítése megoldásával gondoskodni.

Megbízók tudomásul veszik, hogy a Vállalkozó hivatalos távolléte (továbbképzés stb.), akadályoztatása ( keresőképtelenség, szabadság miatti helyettesítés időszakára) esetén a rendelési idő – a betegek szokásos módon történő értesítés mellett – megváltozhat, lerövidülhet.

2.8) Vállalkozó helyettesítésének rendje:

Vállalkozót távollétében elsősorban Dr Oláh Kálmán háziorvos 8251 Zánka, Rákóczi u. 29. szám alatti rendelőben, valamint Dr Scheller György háziorvos 8258 Badacsonytomaj, Kert u. 32. szám alatti rendelőben végzi. A helyettesítést másodsorban a Balaton-felvidéki Háziorvosi Konzorcium Praxisközösségben résztvevő más orvos is biztosíthatja.

1. Megbízók a szerződés időtartamára a Vállalkozó részére a következőket térítésmentesen biztosítja:

3.1) A Megbízók tulajdonában lévő, jelenleg is működő orvosi rendelők használatát.

3.2) A rendelőknek a hatályos 60/2003. (X.20.) ESZCSM rendeletben előírt felszereltségét jelen szerződés mellékletét képező leltár szerint.

3.3) A 3.1 és 3.2 pontokban említett vagyontárgyak használatát a Vállalkozó számára a felnőtt/gyermek háziorvosi, mint egészségügyi vállalkozói tevékenység folytatására.

3.4) A 3.1 és 3.2 pontokban említett vagyontárgyak tulajdonost terhelő vagyonbiztosítását.

3.5) Megbízó Önkormányzatok biztosítják a 3.1 és 3.2 pontokban említett vagyontárgyak karbantartási és javítási költségeinek 50.000 Ft felett jelentkező, előzetesen egyeztetett és az Önkormányzatok által jóváhagyott kiadását.

1. Vállalkozó alkalmazotti jogviszonyban foglalkoztatja az egy fő asszisztens képzettségű dolgozót.
2. [[1]](#footnote-1)
3. Nagy értékű eszközök, gépek beszerzése, nagyjavítása, felújítása külön megállapodás alapján történhet, melyhez Vállalkozónak szakmai indokolással ellátott igénybejelentést kell Megbízók felé benyújtani.
4. Vállalkozó az általa benyújtandó pályázatról köteles a Megbízókat tájékoztatni. A pályázatokhoz szükséges saját erő finanszírozása a pályázat benyújtása előtt külön megállapodás tárgyát képezi. Önkormányzati támogatással megvalósuló beszerzés esetén a beszerzett eszköz a Megbízó Önkormányzatok tulajdonát képezi. Ezen eszközök értékesítésére történő kijelölés esetén Vállalkozót elővásárlási jog illeti meg.
5. Vállalkozóra a szerződés időtartama alatt a következő működtetéssel kapcsolatos terhek hárulnak:

8.1) Vállalkozó köteles az átvett vagyontárgyakat rendeltetésszerűen használni és a szerződés megszűnésekor leltár szerint visszaszolgáltatni.

8.2) Gépjárművet biztosít, és annak költségeit fedezi.

8.3) Biztosítja a Köveskál, Kővágóörsi u. 1. szám alatt lévő orvosi rendelő üzemeltetési költségeit.

8.4) Biztosítja a feladat ellátáshoz előírtan szükséges, elhasználódott kisértékű eszközöket, az összes orvosi anyagot, nyomtatványt, folyóiratot, kiadványt, és könyvet.

8.5) Vállalkozó biztosítja a háziorvosi és védőnői feladatellátás során keletkezett veszélyes hulladék, és a háziorvos rendelőben keletkezett közönséges hulladék elszállítását.

8.6) Vállalkozó biztosítja a jogszabályban előírt szakképesítéssel rendelkező ápoló foglalkoztatását.

8.7) Vállalkozó feladata a felelősségbiztosítással kapcsolatos biztosítási kötvény megkötése és a díj fizetése.

1. Megbízók közül Köveskál község vállalja a települési orvosi rendelő takarítási költségeit, Mindszentkálla, Szentbékkálla, Balatonhenye és Monoszló községek a saját településükön lévő rendelő összes rezsi költségét. Megbízók vállalják a rendelők évenkénti egészségügyi meszelését.
2. Szerződést kötő felek megegyeznek abban, hogy a Megyei Egészségbiztosítási Pénztártól a közöttük fennálló szerződés keretében kapott mindennemű juttatás és egyéb szakirányú tevékenység díja a Vállalkozót illeti. Az iskola- és ifjúság egészségügyi, körzeti védőnői feladatellátás finanszírozására irányuló szerződés megkötésére továbbra is megbízók jogosultak, juttatás is a Megbízókat illeti. Az iskola- és ifjúság egészségügyi finanszírozást Megbízók 50-50 %-ban megosztják a Vállalkozó és a Védőnői Szolgálat között, évente egy összegben kerül átutalásra.
3. Vállalkozó tudomásul veszi, hogy abban az esetben, ha önhibáján kívül előre nem látható ok miatt a szerződés teljesítésére időlegesen képtelenné válik, és emiatt Megbízó kényszerül az orvosi feladatok ellátását megoldani, úgy a Megbízó részére az orvosi helyettesítés költségeit megfizetni köteles.
4. Vállalkozó kötelezettséget vállal arra, hogy minden év december 31-ig a helyi háziorvosi szolgálat körülményeiről, helyzetéről, várható kedvező és kedvezőtlen tendenciákról, az ellátás minőségének alakulásáról az önkormányzati képviselő-testületeknek szóban vagy írásban beszámol.
5. Szerződést kötő felek megállapodnak abban, hogy ezen szerződésben nem érintett minden olyan egészségügyi szolgáltató tevékenység nyújtására, melyekre Vállalkozó működési engedéllyel rendelkezik, Vállalkozó ellátási területén működő önkormányzatok a Vállalkozó számára szerződési előjogot biztosítanak.
6. Felek megállapodnak abban, hogy ezen szerződésben nem érintett minden olyan egészségügyi szolgáltató tevékenység nyújtására, melyekre Vállalkozó működési engedéllyel nem rendelkezik, Vállalkozó ellátási területén működő Önkormányzatok a Vállalkozó számára a szolgáltató személyével kapcsolatban véleményezési jogot biztosítanak. Ezen véleményezési jognak a célja a következő: a háziorvoslás koncepciója az, hogy a családorvos felelősséget vállal a területén élő lakosság egészségügyi állapotáért. Ezen felelősségének megfeleléséhez szükséges, hogy véleményezési joga legyen arra, hogy milyen munkatársakkal, partnerekkel, társzolgáltatókkal működik együtt – ilyen jellemzően: házi szakápolás, körzeti védőnői szolgálat.
7. Jelen szerződés 2007. december 1. napjától kezdődően határozatlan időre jön létre. A szerződés hatályba lépéséhez szükséges, hogy a Vállalkozó előzőleg a területileg illetékes ÁNTSZ-től háziorvosi tevékenység folytatására működési engedélyt kapjon.
8. Jelen szerződés megszűnik, ha:

16.1) Vállalkozó a szerződést 6 hónap felmondási idővel felmondja.

16.2) Megbízó a szerződést – indokolással - 6 hónap felmondási idővel felmondja. Megbízó a szerződést – indokolással - felmondja, ha

a) a Vállalkozó a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,

b) a Vállalkozó önálló egészségügyi tevékenység végzésére való jogosultságát bármely okból elveszíti.

*16.3)* A felmondást minden esetben írásban kell közölni a másik féllel.

16.4) Szerződő felek közös megegyezésével.

16.5) A körzetmódosítás miatt bekövetkezett, a háziorvost ért kár esetén a Megbízó kártalanítási kötelezettséggel tartozik, amelynek megállapításánál a háziorvosi szolgáltató által a finanszírozása keretében kapott egy éves összeget kell alapul venni. A kártalanítás összege a finanszírozás keretében kapott egy éves összegből a körzetmódosítás miatt kieső összeggel egyezik meg.

1. Szerződő felek megállapodnak abban, hogy jelen szerződésből fakadó vagy azzal kapcsolatos bármely vitás kérdésüket előzetesen megkísérlik egyeztető tárgyalás során 15 napon belül rendezni és csak ennek sikertelensége esetén fordulnak bírósághoz. Szerződő felek a jelen szerződésből származó jogvita elbírálására a tapolcai Városi Bíróság illetőségét kötik ki.
2. Ezen szerződésben nem szabályozott kérdésekben a Ptk. megbízási szerződésre vonatkozó szabályai, valamint az egészségügyi jogszabályok előírásai az irányadók.

A szerződést Szentbékkálla Község Önkormányzata 33/2007. (IX.10.) számú Határozatával, Balatonhenye Község Önkormányzata 29/2007. (IX.10.) számú Határozatával, Mindszentkálla Község Önkormányzata 36/2007. (IX.10.) számú Határozatával, Monoszló Község Önkormányzata 64/2007. (IX.10.) számú Határozatával, Köveskál Község Önkormányzata 60/2007. (IX.10.) számú Határozatával hagyta jóvá.

Jelen megbízási szerződést szerződő felek annak elolvasása, tartalmának megértése, és magukra nézve kötelezőnek elismerve, mint akaratukkal mindenben egyezőt helyben hagyólag aláírták.

Köveskál, 2007. október 9.

|  |  |  |
| --- | --- | --- |
| ……………………………... | ……………………………... | ……………………………... |
| Sebestyén Zoltán sk. | Szalai István sk. | Keszler Gyula sk. |
| polgármester | polgármester | Polgármester |
|  |  |  |
| ……………………………... | ……………………………... | ……………………………... |
| Sárvári Attila sk. | Simon György sk. | Dr Rothstädter Ágnes sk. |
| polgármester | polgármester | Vállalkozó háziorvos |

Ellenjegyezte:

Dr. Mikslósy Gábor sk.

Körjegyző

A szerződés 1. számú módosítását Szentbékkálla Község Önkormányzata 41/2010. (XII.13.) számú Határozatával, Balatonhenye Község Önkormányzata 56/2010. (XII.13.) számú Határozatával, Mindszentkálla Község Önkormányzata 72/2010. (XII.15.) számú Határozatával, Monoszló Község Önkormányzata 74/2010. M. önki. számú Határozatával, Köveskál Község Önkormányzata 86/2010. (XII.14.) számú Határozatával hagyta jóvá.

A szerződés 2. számú módosítását Szentbékkálla Község Önkormányzata 61/2012. (XII. 10.) számú Határozatával, Balatonhenye Község Önkormányzata 71/2012. (XII. 10.) számú Határozatával, Mindszentkálla Község Önkormányzata 99/2012. (XII. 12.) számú Határozatával, Monoszló Község Önkormányzata 81/2012. (XII. 14.) M. önki. számú Határozatával, Köveskál Község Önkormányzata 81/2012. (XII. 10.) számú Határozatával hagyta jóvá.

A szerződés 3. számú módosítását Balatonhenye Község Önkormányzata Képviselő-testülete ../2022. (XI….) határozatával, Köveskál Község Önkormányzata Képviselő-testülete../2022. (XI….) határozatával, Mindszentkálla Község Önkormányzata Képviselő-testülete ../2022. (XI….) határozatával, Monoszló Község Önkormányzata Képviselő-testülete ../2022. határozatával, Szentbékkálla Község Önkormányzata Képviselő-testülete ../2022. (XI...) határozatával hagyta jóvá.

Köveskál, 2022. ……………..

|  |  |  |
| --- | --- | --- |
| ……………………………... | ……………………………... | ……………………………... |
| Györffy Szabolcs Zoltán | Kulin Mikós György | Csombó Zoltán |
| polgármester | polgármester | polgármester |
|  |  |  |
| ……………………………... | ……………………………... | ……………………………... |
| Sárvári Csaba | Simon György | Dr Rothstädter Ágnes |
| polgármester | polgármester | mint háziorvos  és mint a Szent Vendel Egészségügyi és Szolgáltató Bt ügyvezetője |

1. Hatályon kívül 2022. …-től [↑](#footnote-ref-1)